26 TREITZ PÉTER 



A széksót ma konyhasóból gyártjuk, mielőtt azonban e gyártási 

 mód közkeletűvé vált, a szükségletet a söprött termés széksó pótolta. 

 A régi széksótermőhelyek nagy része a homokterületen van, kisebb része 

 pedig a lösztáblák alján. De valamennyi kivétel nélkül tó mellett feküdt. 1 

 A széksó ugyanis csak tó szélén, vagy a kiszáradt tó fenekén virágzott 

 ki olyan mennyiségben, hogy azt söpörni lehetett. Hazánkban csak tó 

 mellett vagy tófenéken van sókivirágzás, s az széksó. 



A kiszáradt tófenéken kivirágzott só a nap sugarainak hatása alatt 

 elveszti kristályvizét és porrá hull. A szél fölkavarja a port, szétszórja 

 a környéken s ilyen módon még a jó vályogtalajon is támadnak székes 

 foltok. A tó környéke pedig lassanként elszékesedik. Az agyagos terüle- 

 teken a székes talaj vízrekesztő tulajdonságai meggátolják a talaj sóinak 

 a fölszínen való kivirágzását. Ha azonban a székes talajban gödröt 

 ásunk vapy vízlecsapolás céljából árkot metszünk bele, akkor ennek az 

 oldalain csakhamar kivirágzik a só, persze ez sohasem szóda, hanem 

 mindég kénsavas sók keveréke. 



A székes talajok változatai. 



A különböző vidékek székes területeit bejárva azt látjuk, hogy a 

 széksós talaj nagyon sokféle alakot ölt magára, sokféle a színe, a minő- 

 ősége és nagyon változók a tulajdonságai. Tüzetesebb vizsgálat azonban 

 mihamarább meggyőz bennünket arról, hogy mindegyik változat csak 

 különböző fokozata egy és ugyanannak a folyamatnak, nevezetesen: 

 a réti agyagnak vagy vályognak a széksó hatása alatt való elválto- 

 zásának. 



A homok és a homoki tavak feneke kevésbé változik el, de a 

 székes tavak fenekére rakodó iszap már jellemző összetételű, meszes 

 márga, úgynevezett «csapó földo, melynek mésztartama nem tiszta szén- 

 savas mész, hanem sok Gay-Luss ittál van keverve. A Gay-Lussit 

 meghatározása kissé komplikált eljárás; finomabb elemzési eljárásokra 

 berendezett laboratórium híján a százalékot nem határozhattam meg, 

 csak minőségileg állapíthattam meg jelenlétét. Különben a homoki szé- 

 kes tavak fenékiszapjának minden tulajdonsága megegyezik a Gay-Lussit 

 ismeretes tulajdonságaival: nevezetesen, kifőzött vízben nem oldódik, — 

 az iszap vízben nem ázik szét, az eső lefut róla; de szénsavas vízben 

 feloldódik, — az iszapot a hólé átjárja, minthogy ebben rendkívül sok 

 a szénsav. 



1 Az 1896. évben közölt «M agy ar o r sz ág székes és löszterületei» 

 czímű térképen, (Földt. Közlöny XXVIII. kt) ezek a régi fontosabb széksót termő 

 helyek fel vannak tüntetve. 



